3. ลักษณะการประกอบธุรกิจ

ประวัติความเป็นมาและพัฒนาการที่สำคัญ

บริษัท ภัทรลิสซิ่ง จำกัด (มหาชน) ได้จดทะเบียนก่อตั้งเป็นบริษัทจำกัดในปี 2530 โดยมี
ธนาคารกสิกรไทย จำกัด (มหาชน), บริษัท เมืองไทยประกันชีวิต จำกัด, บริษัท ภัทรประกันภัย
จำกัด (มหาชน), บริษัทเงินทุนหลักทรัพย์ ภัทรธนกิจ จำกัด (มหาชน) และ บริษัท สมบัติล่ำซำ
จำกัด เป็นแกนนำในการจัดตั้ง
โดยมีวัตถุประสงค์เพื่อประกอบธุรกิจการดำเนินการจัดหาทรัพย์สินให้เช่าแบบลีสซิ่ง
โดยเน้นการให้เช่าดำเนินงาน (Operating Lease) และเน้นกลุ่มลูกค้าที่เป็นนิติบุคคลเป็นหลัก

ในปี 2531 บริษัทเริ่มดำเนินธุรกิจให้เช่าทรัพย์สินซึ่งส่วนใหญ่เป็นยานพาหนะให้กับลูกค้านิติบุคคล
พร้อมทั้งได้มีการพัฒนาการให้บริการในด้านต่างๆ
เพื่อเป็นการสร้างมูลค่าเพิ่มในการบริการให้กับลูกค้าอย่างต่อเนื่อง อาทิเช่น
บริการซ่อมแซมและบำรุงรักษารถยนต์

ในปี 2539 บริษัทได้เพิ่มทุนจดทะเบียนเป็น 300,000,000 บาท
และนำบริษัทเข้าเป็นบริษัทจดทะเบียนในตลาดหลักทรัพย์แห่งประเทศไทยเพื่อรองรับการขยายตัวของธุรกิจและเพื่อเพิ่มศักยภาพในการแข่งขันให้กับบริษัท

ในปี 2548 บริษัทได้เปลี่ยนแปลงมูลค่าหุ้นที่ตราไว้ของบริษัท จากมูลค่าเดิมหุ้นละ 10 บาท
เป็นมูลค่าหุ้นละ 1 บาท พร้อมทั้งเพิ่มทุนจดทะเบียนจาก 300,000,000 บาท เป็น 450,000,000
บาท และได้เรียกชำระค่าหุ้น ซึ่งเป็นผลให้บริษัทมีทุนเรียกชำระแล้วเป็นจำนวน 447,369,569
บาท คิดเป็นจำนวนหุ้นทั้งสิ้น 447,369,569 หุ้น
ซึ่งการเพิ่มทุนในครั้งนี้จะเป็นหนึ่งในการปรับโครงสร้างเงินทุน
และเป็นส่วนสำคัญสำหรับรองรับการเจริญเติบโตของบริษัทในอนาคต และในปี 2548 บริษัท
ทริสเรทติ้ง จำกัด (TRIS) ยังได้ปรับเพิ่มอันดับเครดิตองค์กร (Company Rating) ของบริษัท
และหุ้นกู้ไม่มีประกัน (Issue Rating) เป็นระดับ A - จากเดิม BBB +

นอกเหนือจากนั้นแล้ว ในปี 2548 นิตยสาร Forbes นิตยสารชั้นนำทางธุรกิจ
ได้คัดเลือกบริษัทที่เป็นบริษัทมหาชน และจดทะเบียนในตลาดหลักทรัพย์ของภูมิภาคเอเชีย-แปซิฟิก
จากทั้งหมด 15 ประเทศ 25,864 บริษัท โดยได้คัดเลือกเฉพาะบริษัทขนาดกลาง
ที่มียอดรายได้ไม่เกิน 1,000 ล้านเหรียญและไม่ต่ำกว่า 5 ล้านเหรียญสหรัฐ จำนวน 11,845
บริษัท ทั้งนี้บริษัท ภัทรลิสซิ่ง จำกัด (มหาชน) ได้รับคัดเลือกให้เป็นหนึ่งใน 11
บริษัทจากประเทศไทย และเป็นบริษัทลิสซิ่งเดียว ที่ได้รับรางวัล Asia’s Best Under a
Billion รางวัลนี้ได้แสดงให้เห็นถึงการดำเนินงานต่างๆ
ตลอดจนการกำกับดูแลกิจการที่ดีของบริษัทจนเป็นที่ยอมรับในระดับสากล

ในปี 2550 บริษัท ได้มีการเปลี่ยนแปลงโครงสร้างผู้ถือหุ้นใหม่
โดยในส่วนของธนาคารกสิกรไทยได้เสนอขายออกให้กับบริษัท เมืองไทยประกันชีวิต จำกัด
ซึ่งเป็นผู้ถือหุ้นหลักรายเดิมของบริษัท
สืบเนื่องจากนโยบายของทางธนาคารกสิกรไทยที่จะปรับลดการลงทุนในบริษัทที่ไม่สามารถควบคุมการดำเนินงานได้ทั้งหมด
ซึ่งการเปลี่ยนแปลงโครงสร้างผู้ถือหุ้นดังกล่าว ไม่มีผลกระทบต่อการดำเนินงานของบริษัทแต่อย่างใด
แต่กลับมีผลดีในการเสริมสร้างพันธมิตรสำหรับการต่อยอดทางธุรกิจในอนาคต

ในปี 2551 บริษัทได้เริ่มให้บริการใน 2 ผลิตภัณฑ์ใหม่ คือ PHATRA AIRCRAFT LEASING
ซึ่งเป็นรูปแบบการให้บริการเช่าเครื่องบินโดยสารขนาดเล็ก 4-12 ที่นั่ง ประเภท Business
Jet, Turbo Prop และ Piston และ PHATRA YACHT LEASING
โดยเป็นการให้บริการเช่าเรือแบบ Motor Yacht โดยทั้ง 2
ผลิตภัณฑ์มุ่งเน้นเพื่อตอบสนองการเดินทางเพื่อ การท่องเที่ยว ธุรกิจ และพาหนะส่วนตัว
ซึ่งบริษัทไม่เคยหยุดนิ่งในการพัฒนาบริการให้ทันต่อสถานการณ์และความต้องการของลูกค้า

ในปี 2552 บริษัทได้พัฒนาและปรับปรุงการให้บริการอย่างต่อเนื่อง
เพื่อให้สามารถตอบสนองความต้องการของลูกค้าได้มากยิ่งขึ้น
โดยขยายเครือข่ายศูนย์บริการตามมาตรฐานผู้ผลิตไว้คอยบริการลูกค้าทั่วประเทศ มากกว่า 600
แห่ง ซึ่งลูกค้าสามารถนำรถเข้า เช็คระยะทาง หรือซ่อมบำรุงฉุกเฉิน โดยมั่นใจได้ว่า
อะไหล่ที่ได้รับนั้นเป็นมาตรฐานเดียวกับผู้ผลิต
ทั้งนี้เพื่อเป็นการสร้างความอุ่นใจให้ลูกค้าของบริษัทว่าจะได้รับการดูแลเป็นอย่างดีตลอดเวลาเพียงแค่โทรศัพท์แจ้งมาที่0-2290-7575
หรือ 0-2693-2288

ในปี 2552 (ต.ค. - ธ.ค.) บริษัทได้มีการเปลี่ยนแปลงในเรื่องของรอบระยะเวลาบัญชีของบริษัท
คือ จากเดิมเริ่มต้นเดือนตุลาคม และสิ้นสุดที่เดือนกันยายน เป็นเริ่มต้นที่เดือนมกราคม
และสิ้นสุดที่เดือนธันวาคม ซึ่งส่งผลให้ผลประกอบการในปี 2552 มีจำนวน 2 งวด คือ ต.ค.
51-ก.ย.52 (12 เดือน) และ ต.ค.52- ธ.ค. 52 (3 เดือน)

ในปี 2554 บริษัทได้รับ ISO 9001 : 2008 รับรองมาตรฐานการบริการ (Call Center and
Customer Complaint Management) จาก SGS เพื่อการรับรอง ระบบคุณภาพ ISO
9001:2008 โดยสถาบันการรับรองแห่งสหราชอาณาจักร UKAS
ความสำเร็จนี้เกิดจากการทำงานร่วมกันของทีมงานบริการที่เกี่ยวข้องอย่างมีประสิทธิภาพในการพัฒนาและรักษาไว้ซึ่งระบบคุณภาพ
รู้และเข้าใจถึงความต้องการของลูกค้า เพื่อประโยขน์สูงสุดคือความพอใจของลูกค้า
ที่บริษัทมุ่งมั่นพัฒนาเสมอมา

การประกอบธุรกิจ

ภัทรลิสซิ่ง ประกอบกิจการจัดหาทรัพย์สินให้กับผู้ประกอบการที่เป็นนิติบุคคลเป็นหลัก ในรูปแบบการให้
“เช่า” (Leasing) โดยเน้นการให้บริการในลักษณะสัญญาเช่าดำเนินงาน (Operating Lease)
กับทรัพย์สินประเภทยานพาหนะเป็นหลัก อาทิเช่น รถยนต์สำหรับผู้บริหาร
รถยนต์ส่วนกลางประจำสำนักงาน รถยนต์บริการให้เช่าช่วง และรถยนต์เพื่อการพาณิชย์อื่นๆ
รวมทั้งเครื่องบิน และเรือ นอกจากนี้ ยังให้เช่าทรัพย์สิน ประเภท เครื่องจักร คอมพิวเตอร์
และอุปกรณ์ทั่วไป โดยอายุสัญญาส่วนใหญ่อยู่ระหว่าง 3-5 ปี

ภัทรลิสซิ่ง
ให้บริการด้วยบุคลากรที่มากประสบการณ์พร้อมจะให้คำปรึกษาและจัดแผนการใช้ยานพาหนะที่เหมาะสมสำหรับทุกองค์กร
อีกทั้งมีการวางแผนปรับปรุงและพัฒนาธุรกิจอย่างต่อเนื่อง เพื่อเป็นการสร้างมาตรฐานใหม่
ให้แก่ธุรกิจลิสซิ่งในประเทศไทย

โครงสร้างรายได้

รายได้หลักของบริษัทมาจากค่าเช่ารับจากสัญญาเช่าดำเนินงาน ในลักษณะบริการแบบ PFL
(Phatra Fleet Leasing) รวมทั้งรายได้อื่นๆ จากการบริการเสริมของ PFL ในช่วงปีหลังๆ
นอกจากนี้ลูกค้าของบริษัทยังกระจายไปตามอุตสาหกรรมประเภทต่างๆ หลายอุตสาหกรรม
จึงเป็นการกระจายความเสี่ยงเป็นอย่างดี

รายได้ของบริษัท จำแนกตามสัญญาเช่ารายได้ของบริษัท ตั้งแต่ปี 2553-2555

+-----------------------------+-----+------+-----+-----+-----+-----+
|                             | ม   |      | ม   |     | ม   |     |
|                             | .ค. |      | .ค. |     | .ค. |     |
|                             | 53- |      | 54- |     | 55- |     |
|                             | ธ.ค |      | ธ.ค |     | ธ.ค |     |
|                             | .53 |      | .54 |     | .55 |     |
|                             |     |      |     |     |     |     |
|                             | (12 |      | (12 |     | (12 |     |
|                             | เด  |      | เด  |     | เด  |     |
|                             | ือน) |      | ือน) |     | ือน) |     |
+-----------------------------+-----+------+-----+-----+-----+-----+
|                             | ล้าน | %    | ล้าน | %   | ล้าน | %   |
|                             | บาท |      | บาท |     | บาท |     |
+-----------------------------+-----+------+-----+-----+-----+-----+
| ค่าเช่ารับจากสัญญาเช่าดำเนินงาน   | 1,  | 7    | 2,  | 70  | 2,  | 69  |
|                             | 879 | 2.24 | 140 | .98 | 273 | .10 |
|                             | .72 |      | .76 |     | .25 |     |
+-----------------------------+-----+------+-----+-----+-----+-----+
| รายได้จากสัญญาเช่าการเงิน       | 86  | 3.34 | 109 | 3   | 118 | 3   |
|                             | .98 |      | .46 | .63 | .11 | .59 |
+-----------------------------+-----+------+-----+-----+-----+-----+
| รายได้จากการขายสิน            | 605 | 2    | 737 | 24  | 855 | 26  |
| ทรัพย์ให้เช่าตามสัญญาเช่าดำเนินงาน | .14 | 3.26 | .33 | .44 | .88 | .02 |
+-----------------------------+-----+------+-----+-----+-----+-----+
| รายได้อื่น                     | 30  | 1.16 | 28  | 0   | 42  | 1   |
|                             | .20 |      | .64 | .95 | .59 | .29 |
+-----------------------------+-----+------+-----+-----+-----+-----+
| รวมรายได้                    | 2,  | 10   | 3,  | 100 | 3,  | 100 |
|                             | 602 | 0.00 | 016 | .00 | 289 | .00 |
|                             | .04 |      | .19 |     | .83 |     |
+-----------------------------+-----+------+-----+-----+-----+-----+